title: Ehdotus: neuvoston päätös Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja niiden hyväksymistä koskevan lisäpöytäkirjan allekirjoittamisesta yhteisön puolesta # Ehdotus: neuvoston päätös Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja niiden hyväksymistä koskevan lisäpöytäkirjan tekemisestä- PECA

text:
Avis juridique important

|

52002PC0608(01)

Ehdotus: neuvoston päätös Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja niiden hyväksymistä koskevan lisäpöytäkirjan allekirjoittamisesta yhteisön puolesta  /* KOM/2002/0608 lopull. - ACC 2002/0260 */

Virallinen lehti nro 045 E , 25/02/2003 s. 0210 - 0216

Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja niiden hyväksymistä koskevan lisäpöytäkirjan allekirjoittamisesta yhteisön puolesta(komission esittämä)PERUSTELUTI. PerustelutNoudattaen neuvoston 21. syyskuuta 1992 antamia neuvotteluohjeita ja neuvoston kesäkuussa 1997 tekemää erityispäätöstä, joka koski komissiolle Keski- ja Itä-Euroopan maiden kanssa tehtävien eurooppalaisten vaatimustenmukaisuuden arviointia koskevien sopimusten neuvottelemista varten annettuja neuvotteluohjeita, komissio on neuvotellut ja parafoinut Viron kanssa tehdyn Eurooppa-sopimuksen lisäpöytäkirjan (Eurooppa-sopimuksen pöytäkirja teollisuustuotteiden vaatimustenmukaisuuden arvioinnista ja hyväksymisestä, jäljempänä 'pöytäkirja').Kyseinen pöytäkirja on tämän tiedonannon liitteenä. Seuraavassa pöytäkirjaa arvioidaan neuvoston hyväksymien neuvotteluohjeiden perusteella ja ehdotetaan, että neuvosto antaa luvan allekirjoittaa Eurooppa-sopimuksen lisäpöytäkirjan ja hyväksyy sen tekemisen yhteisön puolesta. Arviointi ja ehdotukset ovat samankaltaiset kuin vastaavat asiakirjat, jotka liittyvät neuvoston Latvian, Liettuan, Unkarin ja Tsekin kanssa tekemiin pöytäkirjoihin.I.1 Sopimuksen arviointiKoska kyseinen sopimus on voimassa ainoastaan liittymisvalmistelujen ajan ja koska Eurooppa-sopimus tarjoaa tarkoituksenmukaisen oikeudellisen kehyksen, päätettiin 133 artiklassa tarkoitetun komitean kuulemisen jälkeen hyväksyä kyseinen sopimus pöytäkirjana Eurooppa-sopimukseen eikä itsenäisenä sopimuksena kuten ensin oli suunniteltu.Pöytäkirjaluonnos noudattaa samoja yleisperiaatteita kuin yhteisön ulkoisesta kauppapolitiikasta standardien ja vaatimustenmukaisuuden arvioinnin alalla annetun komission tiedonannon [1] 49 kohdassa esitetyt yleiset periaatteet. Pöytäkirja on siirtymäkauden järjestely, ja näin ollen sen voimassaolo päättyy ehdokasmaan liityttyä unioniin.[1]  KOM(96) 564 lopullinen. 13.11.1996.Pöytäkirjassa laajennetaan tiettyjä sisämarkkinoista johtuvia etuja aloilla, jotka jo on yhdenmukaistettu. Pöytäkirjassa helpotetaan markkinoille pääsyä poistamalla teknisiä kaupanesteitä teollisuustuotteiden osalta. Tätä tarkoitusta varten pöytäkirjassa esitetään kaksi mekanismia: a) teollisuustuotteiden, jotka täyttävät laillista markkinoille saattamista jommankumman sopimuspuolen alueella koskevat vaatimukset, vastavuoroinen hyväksyminen ja b) yhteisön lainsäädännön ja vastaavan kansallisen lainsäädännön soveltamisalaan kuuluvia teollisuustuotteita koskevan vaatimustenmukaisuuden arvioinnin tulosten vastavuoroinen tunnustaminen.Ensimmäinen mekanismi eli teollisuustuotteiden vastavuoroinen hyväksyminen vahvistaa Viron kanssa tehdyn Eurooppa-sopimuksen 11 artiklan ja 14 artiklan 2 kohdan soveltamisen ilman muita kuin Eurooppa-sopimuksen 34 artiklassa tarkoitettuja rajoituksia. Kyseisellä määräyksellä varmistetaan ennakolta niiden teollisuustuotteiden, joihin kyseistä mekanismia sovelletaan, vapaa liikkuvuus sopimuspuolten välillä, mikä lisää valmistajille ja viejille välttämätöntä ennakoitavuutta. Kyseisen mekanismin toimintakykyiseksi tekevistä liitteistä on vielä neuvoteltava.Toinen mekanismi on erityisen tyyppinen vastavuoroista tunnustamista koskeva sopimus, jossa vastavuoroinen tunnustaminen perustuu yhteisön säännöstöön. Sen mukaan Euroopan unionin ilmoitettujen laitosten varmentamien teollisuustuotteiden tuominen Viron markkinoille ja päinvastoin ei edellytä muita hyväksymismenettelyjä. Pöytäkirja koskee seuraavia aloja: sähköturvallisuus, sähkömagneettinen yhteensopivuus, hissit ja lelujen turvallisuus.Viron kanssa tehty pöytäkirjaluonnos on täysin neuvoston 25. kesäkuuta 2002 Latvian ja Liettuan kanssa tekemien pöytäkirjojen ja myös 4. huhtikuuta 2001 Unkarin ja Tsekin kanssa tehtyjen pöytäkirjojen [2] mukainen. Viro on ottanut yhteisön teknisen lainsäädännön osaksi kansallista lainsäädäntöään pöytäkirjan kattamilla aloilla, ja se kuuluu standardien, metrologian, testauslaboratorioiden ja akkreditoinnin aloilla toimiviin eurooppalaisiin järjestöihin.[2]  Neuvoston päätös 2001/365/EY, tehty 4 päivänä huhtikuuta 2001, vaatimustenmukaisuuden arviointia ja teollisuustuotteiden hyväksymistä koskevan lisäpöytäkirjan tekemisestä Euroopan yhteisön ja Tsekin tasavallan väliseen Eurooppa-sopimukseen (EYVL L 135, 17.5.2001, s. 1) ja neuvoston päätös 2001/366/EY, tehty 4 päivänä huhtikuuta 2001, vaatimustenmukaisuuden arviointia ja teollisuustuotteiden hyväksymistä koskevan lisäpöytäkirjan tekemisestä Euroopan yhteisön ja Unkarin väliseen Eurooppa-sopimukseen (EYVL L 135, 17.5.2001, s. 35).Pöytäkirja koostuu puitesopimuksesta ja edellä tarkoitetuista liitteistä. Päätösasiakirjaan on liitetty yhteisön yksipuolinen julistus, jossa Viron edustajat kutsutaan asiantuntijakokouksiin ja liitteissä mainitun yhteisön lainsäädännön mukaisesti perustettuihin komiteoihin ja jossa tuodaan selvästi esille, ettei tämä merkitse osallistumista yhteisön päätöksentekoprosessiin. Pöytäkirjaa arvioidaan seuraavissa kohdissa.I.1.1 PuitesopimusArtiklakohtainen arviointi on seuraava:Johdanto-osa. Tässä osassa määritetään pöytäkirjan perustavoite. Koska Euroopan unionin jäsenyyden hakeminen edellyttää ehdokasmaalta yhteisön säännöstön täytäntöönpanoa, pöytäkirja tarjoaa mahdollisuuden laajentaa tiettyjä yhtenäismarkkinoista johtuvia etuja aloilla, jotka on yhdenmukaistettu jo ennen liittymistä.1 artikla: Tarkoitus. Tässä artiklassa vahvistetaan pöytäkirjan tarkoitus eli teknisten kaupanesteiden poistaminen teollisuustuotteiden osalta. Pöytäkirjassa esitetään kaksi mekanismia: a) lainmukaista markkinoille saattamista kumman tahansa sopimuspuolen alueella koskevat vaatimukset täyttävien teollisuustuotteiden vastavuoroinen hyväksyminen ja b) yhteisön lainsäädännön ja vastaavan kansallisen lainsäädännön soveltamisalaan kuuluvia teollisuustuotteita koskevan vaatimustenmukaisuuden arvioinnin tulosten vastavuoroinen tunnustaminen.2 artikla: Määritelmät. Otsikon mukaisesti. Tähän artiklaan sisältyvät teollisuustuotteiden, yhteisön lainsäädännön ja kansallisen lainsäädännön määritelmät. Yhteisön lainsäädännön ja kansallisen lainsäädännön määritelmät kattavat kaikki säädökset ja täytäntöönpanotoimenpiteet (hallinnolliset määräykset, suuntaviivat ja muut lainsäädännön täytäntöönpanotoimet).3 artikla: Lainsäädännön lähentäminen. Artiklaan sisältyy Viron sitoumus toteuttaa asianmukaiset toimenpiteet, jotta yhteisön lainsäädännön saattamista osaksi kansallista lainsäädäntöä voidaan jatkaa tai saattaa se päätökseen nimenomaan teknisen lainsäädännön alalla ja pöytäkirjan tarkoituksen mukaisesti. Yhdessä johdanto-osan neljännen kappaleen kanssa tämä tarkoittaa sitä, että lähentäminen on jatkuva prosessi ja sopimuspuolet sopivat ratkaisevansa mahdollisesti myöhemmin ilmenevät yhteisön lainsäädännön saattamisesta osaksi kansallista lainsäädäntöä johtuvat ongelmat.4 artikla: Teollisuustuotteiden vastavuoroinen hyväksyminen. 1 artiklan 1 kohdan mukainen periaate esitetään tässä artiklassa yksityiskohtaisemmin. Siinä määrätään, että teollisuustuotteiden luetteloiminen kyseisissä liitteissä vahvistaa niiden vapaan liikkuvuuden sopimuspuolten välillä. Kuten jo mainittiin, liitteistä ei ole vielä neuvoteltu.5 artikla: Vaatimustenmukaisuuden arviointimenettelyjen tulosten vastavuoroinen tunnustaminen. Tässä artiklassa laajennetaan 1 artiklan 2 kohdan mukaista periaatetta. Kyseessä on samanlainen tunnustaminen kuin vastavuoroista tunnustamista koskevissa sopimuksissa, mutta sen erityispiirteenä on kaiken lainsäädännön ja kaikkien standardien yhdenmukaistaminen. Alakohtaisissa liitteissä viitataan asiaa koskevaan yhteisön lainsäädäntöön ja kansalliseen lainsäädäntöön.6 artikla: Suojalauseke. Tässä artiklassa säädetään sopimuspuolten oikeudesta evätä markkinoille pääsy, jos sopimuspuoli pystyy osoittamaan, että tuote saattaa vaarantaa liitteissä yksilöidyn lainsäädännön suojeleman oikeutetun edun (käyttäjien tai muiden henkilöiden turvallisuuden ja/tai terveyden). Liitteissä määrätään yksityiskohtaisesti näissä tapauksissa sovellettavasta menettelystä.7 artikla: Soveltamisalan laajentaminen. Sopimuspuolet voivat muuttaa pöytäkirjan soveltamisalaa ja kattavuutta liitteitä muuttamalla tai lisäämällä uusia liitteitä heti, kun kaikki lainsäädännön yhdenmukaistamista koskevat edellytykset on täytetty.8 artikla: Alkuperä. Pöytäkirjan määräyksiä sovelletaan teollisuustuotteisiin niiden alkuperästä riippumatta.9 artikla: Viranomaisiin ja laitoksiin liittyvät sopimuspuolten velvollisuudet. Tässä artiklassa sopimuspuolet velvoitetaan varmistamaan, että niiden viranomaiset valvovat jatkuvasti ilmoitettujen laitosten teknistä pätevyyttä ja toimimista vaatimusten mukaisesti ja että viranomaisilla on tarvittavat valtuudet ja asiantuntemus ilmoittaa laitokset ja peruuttaa niitä koskevat ilmoitukset väliaikaisesti tai pysyvästi. Lisäksi siinä velvoitetaan sopimuspuolet varmistamaan, että niiden ilmoitetut laitokset toimivat koko ajan yhteisön lainsäädännön tai kansallisen lainsäädännön mukaisesti ja että niillä on tekninen pätevyys niihin tehtäviin, joita niiden on ilmoitettu hoitavan.10 artikla: Ilmoitetut laitokset. Tässä artiklassa kuvataan menettely, jota sovelletaan tehtäessä ilmoituksia niistä laitoksista, jotka on valittu arvioimaan vaatimustenmukaisuutta liitteissä yksilöityjen lainsäädännön vaatimusten osalta. Menettely on yksinkertaistettu ja samanlainen kuin yhteisössä sovellettu. Toisessa kohdassa esitetään menettely ilmoitetun laitoksen valtuutuksen peruuttamista varten.11 artikla: Ilmoitettujen laitosten tarkastaminen. Tässä artiklassa annetaan sopimuspuolelle oikeus pyytää toisen sopimuspuolen ilmoittaman laitoksen tarkastamista. Tarkastuksen voivat suorittaa joko laitoksen ilmoittaneet viranomaiset tai kummankin sopimuspuolen viranomaiset yhdessä. Jos sopimuspuolet eivät pääse yksimielisyyteen toteutettavista toimenpiteistä, ne voivat ilmoittaa erimielisyydestään assosiaationeuvoston puheenjohtajalle ja jättää assosiaationeuvoston päätettäväksi, miten asiassa olisi syytä toimia. Kyseistä laitosta koskeva ilmoitus peruutetaan väliaikaisesti siitä päivästä, jona asiasta on ilmoitettu assosiaationeuvostolle, lopullisen päätöksen tekemiseen saakka.12 artikla: Tietojenvaihto. Tämä on avoimuusmääräys, jolla varmistetaan pöytäkirjan asianmukainen ja yhtenäinen soveltaminen ja tulkinta. Sopimuspuolia kehotetaan kannustamaan laitoksiaan yhteistyöhön vapaaehtoisuuteen perustuvien vastavuoroista tunnustamista koskevien sopimusten aikaansaamiseksi.13 artikla: Luottamuksellisuus. Tämä on perinteinen määräys, jolla estetään tämän pöytäkirjan mukaisesti saatujen tietojen luovuttaminen.14 artikla: Pöytäkirjan hallinnointi. Assosiaationeuvosto vastaa pöytäkirjan tehokkaasta soveltamisesta ja se voi jakaa tehtäviään Eurooppa-sopimuksen asianomaisten artiklojen mukaisesti.15 artikla: Tekninen yhteistyö ja tekninen apu. Artiklassa vahvistetaan teknistä yhteistyötä ja apua koskevat yhteisön toimintaperiaatteet tavoitteena pöytäkirjan asianmukainen täytäntöönpano.16 artikla: Sopimukset muiden maiden kanssa. Tässä artiklassa vahvistetaan, että ellei muuta ole sovittu, pöytäkirja ei velvoita sopimuspuolta hyväksymään toisessa maassa suoritettuja vaatimustenmukaisuuden arviointeja, vaikka toinen sopimuspuoli ja jokin kolmas maa olisivat tehneet vaatimustenmukaisuuden arvioinnin tunnustamista koskevan sopimuksen.17 artikla: Voimaantulo. Tämä on vakiomääräys, jossa määrätään voimaantuloa koskevista järjestelyistä.18 artikla: Pöytäkirjan oikeusasema. Tässä artiklassa vahvistetaan, että pöytäkirja on erottamaton osa Eurooppa-sopimusta.I.1.2 Pöytäkirjan liitteetI.1.2.1 Vaatimustenmukaisuuden arvioinnin tulosten vastavuoroista tunnustamista koskevat liitteetSeuraavassa arvioidaan liitteiden sisältöä niiden soveltamisalan ja muiden asianmukaisten seikkojen osalta. Arviointia suorittaessaan komissio on kiinnittänyt huomiota seuraaviin seikkoihin:a) johdonmukaisuus yhteisön politiikan tavoitteiden kanssa standardoinnin, varmentamisen ja vaatimustenmukaisuuden arvioinnin aloilla pöytäkirjan kattamien alojen ja teollisuustuotteiden osalta ;b) johdonmukaisuus yhteisön politiikan tavoitteiden kanssa teknisten kaupanesteiden poistamisen alalla.Alakohtaista arviointia seuraa I.2 kohdassa esitetty pöytäkirjasta johtuvien etujen yleisarviointi.Sähköturvallisuutta, sähkömagneettista yhteensopivuutta, hissejä ja lelujen turvallisuutta koskevat liitteetKyseiset vaatimustenmukaisuuden arvioinnin tulosten vastavuoroista tunnustamista koskevat liitteet kattavat joukon teollisuustuotteita, joiden vaatimustenmukaisuuden asianomaisilla aloilla arvioi uuden lähestymistavan mukaisten direktiivien mukaisesti kolmas osapuoli. Kaikissa liitteissä on sama rakenne.Kattavuuden määrää asianomainen yhteisön lainsäädäntö tai kansallinen lainsäädäntö, jotka esitetään luettelona kunkin liitteen I jaksossa. Ilmoittamisesta vastaavia viranomaisia käsittelevässä II jaksossa luetellaan laitosten nimeämisestä vastaavat jäsenvaltioiden ja Viron viranomaiset. Ilmoitettuja laitoksia käsittelevässä III jaksossa esitetään kaikki jäsenvaltioiden ja Viron ilmoittamat vaatimustenmukaisuuden arviointilaitokset. Erityisjärjestelyjä koskevassa IV jaksossa vahvistetaan teollisuustuotteita koskeva suojalauseke ja yhdenmukaistettuja standardeja koskeva suojalauseke.I.1.2.2 Teollisuustuotteiden vastavuoroista tunnustamista koskevat liitteetKyseisistä liitteistä ei neuvotella tällä hetkellä. Pöytäkirjaan sisältyy kuitenkin Eurooppa-sopimuksen tavoin perusta yhteisössä jo käytössä olevan tunnustamisen kaltaiselle kyseisten tuotteiden tunnustamiselle.I.1.2.3 Yksipuolinen julistusJulistus sisältyy päätösasiakirjaan, ja se on liitetty tähän tiedonantoon.Yhteisön yksipuolinen julistus Viron edustajien osallistumisesta komiteoihin. Kyseisellä julistuksella Viro kutsutaan lähettämään tarkkailijoita liitteissä mainitun yhteisön lainsäädännön mukaisesti perustettujen tai siinä tarkoitettujen komiteoiden kokouksiin. Kyseinen julistus on ehdokasmaiden osallistumisesta yhteisön ohjelmiin, komiteoihin ja virastojen toimintaan annetun komission tiedonannon [3] periaatteiden mukainen.[3]  KOM(99) 710 lopullinen, 4.2 kohdan b alakohta, 20.12.1999.I.1.3 Suhteet ETA:n EFTA-valtioihinETA-sopimuksen tiedonantoja ja neuvotteluja koskevien yleisten menettelysääntöjen ja sopimuksen pöytäkirjan N:o 12 mukaisesti komissio on tiedottanut ETA:n EFTA-valtioille säännöllisesti neuvottelujen edistymisestä ja antanut niille tiedoksi neuvottelujen lopulliset tulokset. ETA:n EFTA-valtiot ovat aloittaneet neuvottelut Viron kanssa rinnakkaisen vastavuoroista tunnustamista koskevan sopimuksen tekemisestä.I.2 YleisarviointiKomissio katsoo, että ehdotettu pöytäkirja takaa kummankin sopimuspuolen kesken hyväksyttävässä tasapainossa olevat ehdot liittymistä valmistelevassa kehyksessä. Yhteisö on varmistanut tehokkaan markkinoille pääsyn kaikilla aloilla toisen sopimuspuolen lakisääteisten menettelyjen osalta. Pöytäkirjalla vahvistetaan, että Viro on ennen liittymistään ottanut yhteisön lainsäädännön osaksi kansallista lainsäädäntöään tietyillä aloilla. Pöytäkirjan myötä saavutetaan sekä poliittisia että kaupallisia etuja.Pöytäkirja mahdollistaa yhteisön viejille, jotka sitä haluavat, teollisuustuotteiden testauksen ja varmentamisen samojen (yhtenäistettyjen) vaatimusten mukaisesti ennen vientiä ja markkinoille pääsyn ilman muita vaatimustenmukaisuuden arviointia koskevia vaatimuksia. Varmentamismenettelyt tarvitsee suorittaa ainoastaan yhden kerran molempien markkinoiden osalta ja samojen yhtenäistettyjen vaatimusten tai standardien mukaisesti. Varmentamisen tunnustaminen merkitsee säästöä ja edistää vientiä. Eurooppalaisten teollisuusjärjestöjen mielipidettä kysyttiin asiasta ja ne kannattivat pöytäkirjaa yksimielisesti.Samalla kun teollisuuden ryhmittymät ovat kannattaneet pöytäkirjaa, ne eivät aina ole kyenneet ilmoittamaan, paljonko niiden teollisuustuotteiden vaatimustenmukaisuuden arviointiin on Virossa käytetty aikaa tai paljonko siitä on aiheutunut kustannuksia. Tästä pöytäkirjasta johtuvien ajan ja kustannusten säästön sekä markkinamahdollisuuksien tarkkaa laajuutta ei voida sen vuoksi määritellä jokaisessa tapauksessa. Näitä asioita voitaneen arvioida vasta, kun sopimusta on sovellettu jonkin aikaa. Summittaisen arvion mukaan [4] pöytäkirjasta johtuisi eurooppalaiselle vientiteollisuudelle kustannussäästöjä noin 6,5 miljoonaa euroa vuodessa ja Euroopan yhteisöön vientiä harjoittaville virolaisille viejille kustannussäästöjä aiheutuisi noin 13 miljoonaa euroa vuodessa. Osa kyseisistä säästöistä siirretään eurooppalaisille tuojille ja kuluttajille.[4]  Oletuksen mukaan varmentamisesta ja muuhun siihen liittyvästä aiheutuvat kustannukset ovat noin 1,5 prosenttia kaupasta.Euroopan yhteisön ja Viron välistä kauppaa koskevat luvut on liitetty oheen tiedoksi. Vuonna 2001 yleinen kauppatase tämän pöytäkirjan aloilla oli Virolle noin 400 miljoonaa euroa ylijäämäinen, mikä johtui Viron vahvuudesta sähköalalla. Kauppatase oli EU:lle kuitenkin ylijäämäinen hissien ja lelujen turvallisuuden aloilla. Kaupan odotetaan kasvavan lisää, kun pöytäkirja tulee voimaan.Useimpia etuja ei voida itse asiassa ilmaista määrällisesti kuten markkinoille pääsyyn tarvitun ajan vähenemistä, parempaa ennustettavuutta, protektionismin vähenemistä ja järjestelmien yhdenmukaistamista. Voidaan kuitenkin vahvistaa, että sopimuksessa määrätään keskinäisistä markkinoille pääsyn tasoista vaatimustenmukaisuuden arvioinnin osalta.Kyseiset edut ovat paljon suuremmat kuin komission pöytäkirjan soveltamisesta johtuviin toimiin sitomat voimavarat, jotka on arvioitu 0.8 henkilöksi vuositasolla ja joihin lisäksi sisältyy matkakuluja ja muita kokouksiin ja muihin toimiin kuten oppaiden tekemiseen liittyviä kuluja.Pöytäkirjan myötä Viron pääsy yhteisön markkinoille helpottuu ja maa saa poliittista tunnustusta lainsäädännön yhdenmukaistamisesta. Virolle pöytäkirja on väline, jonka avulla se voi luoda entistä läheisemmät suhteet EU:hun teollisuuden alalla ja yhdentää tietyt alat kokonaan yhtenäismarkkinoihin ennen unioniin liittymistä.II. Luonnos neuvoston päätökseksiLiitteenä on ehdotus kahdeksi neuvoston päätökseksi. Ne ovat samanlaiset kuin komission ehdotukset aiemmiksi neuvoston päätöksiksi, jotka koskevat Latvian, Liettuan, Unkarin ja Tsekin [5] kanssa tehtyjen Eurooppa-sopimusten lisäpöytäkirjojen allekirjoittamista yhteisön puolesta ja näiden pöytäkirjojen tekemistä.[5]  Tsekin osalta katso neuvoston päätös 2001/365/EY, annettu 4 päivänä huhtikuuta 2001 (EYVL L 135, 17.5.2001, s. 1). Unkarin osalta katso neuvoston päätös 2001/366/EY, annettu 4 päivänä huhtikuuta 2001 (EYVL L 135, 17.5.2001, s. 35).Ensimmäinen koskee pöytäkirjan allekirjoittamista. Viro vaatii pöytäkirjan allekirjoittamista, jotta se voidaan hyväksyä. Ehdotetaan, että neuvoston puheenjohtaja valtuutetaan nimeämään henkilö, jolla on valtuudet allekirjoittaa pöytäkirja yhteisön puolesta sen myöhempää tekemistä silmällä pitäen Euroopan yhteisön perustamissopimuksen 133 ja 300 artiklan mukaisesti.Ehdotus toiseksi päätökseksi koskee pöytäkirjan hyväksymistä. Tässä yhteydessä neuvoston olisi vahvistettava asianmukainen yhteisön menettely pöytäkirjan täytäntöönpanoa ja hallinnoimista varten Eurooppa-sopimusten lisäpöytäkirjoista ja vastavuoroista tunnustamista koskevista sopimuksista aikaisemmin tehtyjen neuvoston päätösten mukaisesti.Neuvoston olisi erityisesti annettava komissiolle neuvoston nimittämää erityiskomiteaa kuullen tarvittavat valtuudet pöytäkirjan hallinnoimiseen ja täytäntöönpanoon. Lisäksi neuvoston olisi, erityiskomiteaa kuullen, annettava komissiolle tarvittavat valtuudet määritellä tietyissä tapauksissa assosiaationeuvostossa tai tarvittaessa assosiaatiokomiteassa vahvistettava yhteisön kanta kyseiseen pöytäkirjaan liittyvissä asioissa. Komissiolle annettaviin valtuuksiin sisältyy valtuus lisätä uusia liitteitä, sillä kuten johdanto-osassa esitetään Euroopan unionin jäsenyys, jota Viro on hakenut, edellyttää koko yhteisön säännöstön tosiasiallista täytäntöönpanoa.Kaikissa muissa tapauksissa neuvosto vahvistaa pöytäkirjaan liittyvän yhteisön kannan määräenemmistöllä komission ehdotuksesta.Komissio ehdottaa sen vuoksi, että neuvosto hyväksyy liitteenä olevat pöytäkirjan allekirjoittamista ja tekemistä koskevat päätökset.EU:n ja Viron kauppa - liite neuvostolle esitettäviin perusteluihin (1000 euroa)>TAULUKON PAIKKA>2002/0260 (ACC)Ehdotus: NEUVOSTON PÄÄTÖS Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja niiden hyväksymistä koskevan lisäpöytäkirjan allekirjoittamisesta yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen [6],[6]  EYVL C [...], [...], s. [...].sekä katsoo seuraavaa:(1) Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehty Eurooppa-sopimus [7] tuli voimaan 1 päivänä helmikuuta 1998.[7]  EYVL L 68, 9.3.1998, s. 3.(2) Eurooppa-sopimuksen 75 artiklan mukaan standardoinnin ja vaatimustenmukaisuuden arvioinnin aloilla tehtävän yhteistyön tavoitteena on tehdä vastavuoroista tunnustamista koskevat sopimukset.(3) Komissio on neuvotellut yhteisön puolesta teollisuustuotteiden vaatimustenmukaisuuden arviointia ja hyväksymistä koskevan pöytäkirjan Eurooppa-sopimukseen.(4) Brysselissä 19 päivänä heinäkuuta 2002 parafoitu teollisuustuotteiden vaatimustenmukaisuuden arviointia ja niiden hyväksymistä koskeva Eurooppa-sopimuksen pöytäkirja olisi allekirjoitettava sen mahdollista myöhempää tekemistä varten,ON PÄÄTTÄNYT SEURAAVAA:Ainoa artiklaValtuutetaan neuvoston puheenjohtaja nimeämään henkilö, jolla on valtuudet allekirjoittaa yhteisön puolesta Viron tasavallan kanssa tehtyyn Eurooppa-sopimukseen liitettävä teollisuustuotteiden vaatimustenmukaisuuden arviointia ja hyväksymistä koskeva pöytäkirja sen mahdollista myöhempää tekemistä varten.Tehty Brysselissä [...]Neuvoston puolestaPuheenjohtaja


title: Ehdotus neuvoston päätös Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan allekirjoittamisesta yhteisön puolesta # Ehdotus neuvoston päätös Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan tekemisestä

text:
Avis juridique important

|

52002PC0432(01)

Ehdotus neuvoston päätös Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan allekirjoittamisesta yhteisön puolesta  /* KOM/2002/0432 lopull. - ACC 2002/0194 */

Virallinen lehti nro 291E , 26/11/2002 s. 0250 - 0257

Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan allekirjoittamisesta yhteisön puolesta(komission esittämä)PERUSTELUTI. PerustelutNoudattaen neuvoston 21. syyskuuta 1992 antamia neuvotteluohjeita ja neuvoston kesäkuussa 1997 tekemää erityispäätöstä, joka koski Keski- ja Itä-Euroopan maiden kanssa tehtävien eurooppalaisten vaatimustenmukaisuuden arviointia koskevien sopimusten neuvottelemista varten annettuja komission neuvotteluohjeita, komissio on neuvotellut ja parafoinut Slovenian kanssa tehdyn Eurooppa-sopimuksen lisäpöytäkirjan (Eurooppa-sopimuksen pöytäkirja teollisuustuotteiden vaatimustenmukaisuuden arvioinnista ja hyväksymisestä, jäljempänä 'pöytäkirja').Pöytäkirjan teksti on tämän tiedonannon liitteenä. Seuraavassa pöytäkirjaa arvioidaan neuvoston hyväksymien neuvotteluohjeiden valossa ja ehdotetaan, että neuvosto antaa luvan allekirjoittaa Eurooppa-sopimuksen lisäpöytäkirjan ja hyväksyy sen tekemisen yhteisön puolesta. Arviointi ja ehdotukset ovat samankaltaiset kuin vastaavat neuvoston Unkarin ja Tsekin kanssa tekemiä pöytäkirjoja koskevat asiakirjat.I.1 Sopimuksen arviointiKoska kyseinen sopimus on voimassa ainoastaan liittymisvalmistelujen ajan ja koska Eurooppa-sopimus tarjoaa tarkoituksenmukaisen oikeudellisen kehyksen, päätettiin 133 artiklassa tarkoitetun komitean kuulemisen jälkeen hyväksyä kyseinen sopimus pöytäkirjana Eurooppa-sopimukseen eikä itsenäisenä sopimuksena kuten ensin oli suunniteltu.Pöytäkirjaluonnos on yhteisön ulkoisesta kauppapolitiikasta standardien ja vaatimustenmukaisuuden arvioinnin alalla annetun komission tiedonannon [1] 49 kohdassa esitettyjen yleisten periaatteiden mukainen. Pöytäkirja on siirtymäkauden järjestely, ja näin ollen sen voimassaolo päättyy ehdokasmaan liityttyä unioniin.[1]  KOM(96) 564 lopullinen, 13.11.1996.Pöytäkirjassa laajennetaan tiettyjä sisämarkkinoista johtuvia etuja aloilla, jotka jo on yhdenmukaistettu; sillä nimittäin helpotetaan teollisuustuotteiden osalta markkinoillepääsyä teknisiä kaupanesteitä poistamalla. Tätä tarkoitusta varten pöytäkirjassa esitetään kaksi mekanismia: a) lainmukaista markkinoille saattamista kumman tahansa sopimuspuolen alueella koskevat vaatimukset täyttävien teollisuustuotteiden vastavuoroinen hyväksyminen ja b) yhteisön lainsäädännön ja vastaavan kansallisen lainsäädännön soveltamisalaan kuuluvien teollisuustuotteiden vaatimustenmukaisuuden arvioinnin tulosten vastavuoroinen tunnustaminen.Ensimmäinen mekanismi eli teollisuustuotteiden vastavuoroinen hyväksyminen vahvistaa Slovenian kanssa tehdyn Eurooppa-sopimuksen 10 artiklan 3 kohdan ja 11 artiklan 4 kohdan soveltamisen ilman muita kuin Eurooppa-sopimuksen 36 artiklassa tarkoitettuja rajoituksia. Kyseisellä määräyksellä varmistetaan ennakolta niiden teollisuustuotteiden, joihin kyseistä mekanismia sovelletaan, vapaa liikkuvuus sopimuspuolten välillä, mikä parantaa valmistajien ja viejien kannalta tärkeää ennakoitavuutta. Liitteistä, joilla kyseinen mekanismi saatetaan toimintavalmiiksi, on vielä neuvoteltava.Toinen mekanismi on tyypiltään vastavuoroista tunnustamista koskeva sopimus, jossa vastavuoroinen tunnustaminen perustuu yhteisön säännöstöön. Sen mukaan Euroopan unionin ilmoitettujen laitosten varmentamien teollisuustuotteiden tuominen Slovenian markkinoille ja päinvastoin ei edellytä muita hyväksymismenettelyjä. Sopimus kattaa seuraavat alat: sähköturvallisuus, sähkömagneettinen yhteensopivuus, koneet ja kaasulaitteet.Sloveniaa koskevan pöytäkirjan luonnos on täysin yhdenmukainen Unkarin ja Tsekin kanssa tehtyjen Eurooppa-sopimusten 4. huhtikuuta 2001 tehtyjen lisäpöytäkirjojen [2] kanssa. Slovenia on ottanut yhteisön teknisen lainsäädännön osaksi kansallista lainsäädäntöään pöytäkirjan kattamilla aloilla ja se on mukana eurooppalaisissa järjestöissä standardien, metrologian, testauslaboratorioiden ja akkreditoinnin aloilla.[2]  Neuvoston päätös 2001/365/EY, tehty 4 päivänä huhtikuuta 2001, vaatimustenmukaisuuden arviointia ja teollisuustuotteiden hyväksymistä koskevan lisäpöytäkirjan tekemisestä Euroopan yhteisön ja Tsekin tasavallan väliseen Eurooppa-sopimukseen (EYVL L 135, 17.5.2001, s. 1) ja neuvoston päätös 2001/366/EY, tehty 4 päivänä huhtikuuta 2001, vaatimustenmukaisuuden arviointia ja teollisuustuotteiden hyväksymistä koskevan lisäpöytäkirjan tekemisestä Euroopan yhteisön ja Unkarin väliseen Eurooppa-sopimukseen (EYVL L 135, 17.5.2001, s. 35).Pöytäkirja koostuu puitesopimuksesta ja edellä tarkoitetuista liitteistä. Päätösasiakirjaan on liitetty yhteisön yksipuolinen julistus, jossa Slovenian edustajat kutsutaan asiantuntijakokouksiin ja liitteissä mainitun yhteisön lainsäädännön mukaisesti perustettuihin komiteoihin ja jossa tuodaan selvästi esille, ettei tämä merkitse osallistumista yhteisön päätöksentekoprosessiin. Pöytäkirjaa arvioidaan seuraavissa kohdissa.I.1.1 PuitesopimusArtiklakohtainen arviointiJohdanto-osa. Tässä osassa määritellään pöytäkirjan perustavoite. Koska Euroopan unionin jäsenyyden hakeminen edellyttää ehdokasmaalta yhteisön säännöstön täytäntöönpanoa, pöytäkirja tarjoaa mahdollisuuden laajentaa tiettyjä yhtenäismarkkinoista johtuvia etuja aloilla, jotka on yhdenmukaistettu jo ennen liittymistä.1 artikla: Tarkoitus. Artiklassa vahvistetaan pöytäkirjan tarkoitus eli teknisten kaupanesteiden poistaminen teollisuustuotteiden osalta. Pöytäkirjassa esitetään kaksi mekanismia: a) lainmukaista markkinoille saattamista kumman tahansa sopimuspuolen alueella koskevat vaatimukset täyttävien teollisuustuotteiden vastavuoroinen hyväksyminen ja b) yhteisön lainsäädännön ja vastaavan kansallisen lainsäädännön soveltamisalaan kuuluvia teollisuustuotteita koskevan vaatimustenmukaisuuden arvioinnin tulosten vastavuoroinen tunnustaminen.2 artikla: Määritelmät. Otsikon mukaisesti. Tähän artiklaan sisältyvät teollisuustuotteiden, yhteisön lainsäädännön ja kansallisen lainsäädännön määritelmät. Yhteisön lainsäädännön ja kansallisen lainsäädännön määritelmät kattavat kaikki säädökset ja täytäntöönpanotoimenpiteet (hallinnolliset määräykset, viralliset ohjeet ja muut lainsäädännön täytäntöönpanotoimet).3 artikla: Lainsäädännön yhdenmukaistaminen. Artiklaan sisältyy Slovenian sitoumus toteuttaa asianmukaiset toimenpiteet yhteisön lainsäädännön saattamiseksi osaksi kansallista lainsäädäntöä tai sen loppuun saattamiseksi erityisesti teknisen lainsäädännön alalla pöytäkirjan tarkoituksen mukaisesti. Yhdessä johdanto-osan neljännen kappaleen kanssa tämä tarkoittaa sitä, että lainsäädännön yhdenmukaistaminen on jatkuva prosessi ja sopimuspuolet sopivat ratkaisevansa ongelmat, joita myöhemmin mahdollisesti ilmenee saatettaessa yhteisön lainsäädäntöä osaksi kansallista lainsäädäntöä.4 artikla: Teollisuustuotteiden vastavuoroinen hyväksyminen. Artiklassa kuvataan yksityiskohtaisemmin 1 artiklan 1 kohdassa esitetty periaate. Siinä määrätään, että teollisuustuotteiden mainitseminen asianomaisissa liitteissä olevissa luetteloissa vahvistaa kyseisten tuotteiden vapaan liikkuvuuden sopimuspuolten välillä. Kuten edellä todettiin, liitteistä ei ole vielä neuvoteltu.5 artikla: Vaatimustenmukaisuuden arviointimenettelyjen tulosten vastavuoroinen tunnustaminen. Artiklassa kuvataan yksityiskohtaisemmin 1 artiklan 2 kohdassa esitetty periaate. Kyseessä on samanlainen tunnustaminen kuin vastavuoroista tunnustamista koskevissa sopimuksissa, mutta tässä yhteydessä erityispiirteenä on kaiken lainsäädännön ja kaikkien standardien yhdenmukaistaminen. Alakohtaisissa liitteissä on viittaukset asianomaiseen yhteisön lainsäädäntöön ja kansalliseen lainsäädäntöön.6 artikla: Suojalauseke. Artiklassa säädetään sopimuspuolen oikeudesta evätä markkinoille pääsy, jos se pystyy osoittamaan, että tuote saattaa vaarantaa liitteissä yksilöidyllä lainsäädännöllä suojatun oikeutetun edun (käyttäjien tai muiden henkilöiden turvallisuus ja/tai terveys). Liitteissä määrätään yksityiskohtaisesti näissä tapauksissa sovellettavista menettelyistä.7 artikla: Soveltamisalan laajentaminen. Sopimuspuolet voivat muuttaa pöytäkirjan soveltamisalaa ja kattavuutta liitteitä muuttamalla tai lisäämällä uusia liitteitä heti, kun kaikki lainsäädännön yhdenmukaistamista koskevat edellytykset on täytetty.8 artikla: Alkuperä. Tämän pöytäkirjan määräyksiä sovelletaan teollisuustuotteisiin niiden alkuperästä riippumatta.9 artikla: Viranomaisiin ja laitoksiin liittyvät sopimuspuolten velvollisuudet. Artiklan mukaan sopimuspuolet ovat velvollisia varmistamaan, että niiden viranomaiset valvovat jatkuvasti ilmoitettujen laitosten teknistä pätevyyttä ja vaatimustenmukaisuutta ja että viranomaisilla on tarvittavat valtuudet ja asiantuntemus nimetä laitokset ja peruuttaa niitä koskevat ilmoitukset väliaikaisesti tai pysyvästi. Lisäksi sopimuspuolet velvoitetaan varmistamaan, että niiden ilmoitetut laitokset täyttävät jatkuvasti yhteisön lainsäädännön tai kansallisen lainsäädännön vaatimukset ja että niillä on tekninen pätevyys niihin tehtäviin, joita ne asianomaisen ilmoituksen mukaan hoitavat.10 artikla: Ilmoitetut laitokset. Artiklassa kuvataan menettely vaatimustenmukaisuutta asianomaisissa liitteissä yksilöityjen lainsäädäntöä koskevien vaatimusten osalta arvioivien laitosten ilmoittamista varten. Menettely on yksinkertaistettu ja se vastaa yhteisössä sovellettavaa menettelyä. Toisessa kohdassa esitetään menettely ilmoitetun laitoksen poistamiseksi luettelosta.11 artikla: Ilmoitettujen laitosten tarkastaminen. Artiklan mukaan sopimuspuolella on oikeus pyytää toisen sopimuspuolen ilmoittaman laitoksen tarkastamista. Tarkastuksen voivat suorittaa joko laitoksen ilmoittaneet viranomaiset tai kummankin sopimuspuolen viranomaiset yhdessä. Jos sopimuspuolet eivät pääse yksimielisyyteen toteutettavista toimenpiteistä, ne voivat ilmoittaa erimielisyydestään assosiaationeuvoston puheenjohtajalle ja jättää assosiaationeuvoston päätettäväksi, miten asiassa olisi syytä toimia. Kyseistä laitosta koskeva ilmoitus peruutetaan väliaikaisesti siitä päivästä, jona asiasta on ilmoitettu assosiaationeuvostolle, lopullisen päätöksen tekemiseen saakka.12 artikla: Tietojenvaihto. Kyseessä on avoimuusmääräys pöytäkirjan asianmukaisen ja yhtenäisen soveltamisen ja tulkinnan varmistamiseksi. Sopimuspuolia kehotetaan kannustamaan laitoksiaan yhteistyöhön vapaaehtoisuuteen perustuvien vastavuoroista tunnustamista koskevien sopimusten aikaansaamiseksi.13 artikla: Luottamuksellisuus. Kyseessä on perinteinen määräys, jolla estetään pöytäkirjan nojalla saatujen tietojen luovuttaminen.14 artikla: Pöytäkirjan hallinnointi. Assosiaationeuvosto vastaa pöytäkirjan tehokkaasta soveltamisesta ja se voi jakaa tehtäviään Eurooppa-sopimuksen asianomaisten artiklojen mukaisesti.15 artikla: Tekninen yhteistyö ja tekninen apu. Artiklassa vahvistetaan teknistä yhteistyötä ja apua koskevat yhteisön toimintaperiaatteet tavoitteena pöytäkirjan asianmukainen täytäntöönpano.16 artikla: Sopimukset muiden maiden kanssa. Artiklassa vahvistetaan, että ellei muuta ole sovittu, pöytäkirja ei velvoita sopimuspuolta hyväksymään kolmannessa maassa suoritettuja vaatimustenmukaisuuden arviointeja, vaikka toinen sopimuspuoli ja kyseinen kolmas maa olisivat tehneet keskenään sopimuksen vaatimustenmukaisuuden arvioinnin tunnustamisesta.17 artikla: Voimaantulo. Kyseessä on vakiomääräys, jossa määrätään voimaantuloa koskevista järjestelyistä.18 artikla: Pöytäkirjan oikeusasema. Artiklassa vahvistetaan pöytäkirjan olevan Eurooppa-sopimuksen olennainen osa.I.1.2 Pöytäkirjan liitteetI.1.2.1 Vaatimustenmukaisuuden arvioinnin tulosten vastavuoroista tunnustamista käsittelevät liitteetSeuraavaksi arvioidaan liitteiden sisältöä niiden soveltamisalan ja muiden asianmukaisten näkökohtien osalta. Arviointia suorittaessaan komissio on kiinnittänyt huomiota seuraaviin seikkoihin:a) johdonmukaisuus yhteisön politiikan tavoitteiden kanssa standardoinnin, varmentamisen ja vaatimustenmukaisuuden arvioinnin aloilla pöytäkirjan kattamien alojen ja teollisuustuotteiden osalta;b) johdonmukaisuus yhteisön politiikan tavoitteiden kanssa teknisten kaupanesteiden poistamisen alalla.Alakohtaisen arvioinnin jälkeen esitetään I.2 kohdassa pöytäkirjasta johtuvien etujen yleisarviointi.Sähköturvallisuutta, sähkömagneettista yhteensopivuutta, koneita ja kaasulaitteita käsittelevät liitteetKyseiset vaatimustenmukaisuuden arvioinnin tulosten vastavuoroista tunnustamista koskevat liitteet kattavat joukon teollisuustuotteita, joiden vaatimustenmukaisuuden asianomaisilla aloilla arvioi uuden lähestymistavan mukaisten direktiivien mukaisesti kolmas osapuoli. Kaikissa liitteissä on sama rakenne.Kattavuuden määrää asianomainen yhteisön lainsäädäntö tai kansallinen lainsäädäntö, jotka esitetään luettelona kunkin liitteen I jaksossa. Ilmoittamisesta vastaavia viranomaisia käsittelevässä II jaksossa luetellaan laitosten nimeämisestä vastaavat jäsenvaltioiden ja Slovenian viranomaiset. Ilmoitettuja laitoksia käsittelevässä III jaksossa esitetään kaikki jäsenvaltioiden ja Slovenian ilmoittamat vaatimustenmukaisuuden arviointilaitokset. IV jaksossa vahvistetaan kaksi menettelyä, toinen teollisuustuotteita koskevaa suojalauseketta ja toinen yhdenmukaistettuja standardeja koskevaa suojalauseketta varten.I.1.2.2 Teollisuustuotteiden vastavuoroista tunnustamista käsittelevät liitteetKyseisistä liitteistä ei toistaiseksi ole neuvoteltu. Pöytäkirja tarjoaa kuitenkin Eurooppa-sopimuksen tavoin perustan yhteisössä jo käytössä olevan tunnustamisen kaltaiselle kyseisten tuotteiden tunnustamiselle.I.1.2.3 Yksipuolinen julistusJulistus sisältyy päätösasiakirjaan, ja se on liitetty tähän tiedonantoon.Yhteisön yksipuolinen julistus Slovenian edustajien osallistumisesta komiteoihin. Kyseisellä julistuksella Slovenia kutsutaan lähettämään tarkkailijoita liitteissä mainitun yhteisön lainsäädännön mukaisesti perustettujen tai siinä tarkoitettujen komiteoiden kokouksiin. Julistus noudattaa ehdokasmaiden osallistumisesta yhteisön ohjelmiin, komiteoihin ja virastojen toimintaan annetun komission tiedonannon [3] periaatteita.[3]  KOM(99) 710 lopullinen, 4.2 kohdan b alakohta, 20.12.1999.I.1.3 Suhteet ETA:n EFTA-valtioihinETA-sopimuksen tiedonantoja ja neuvotteluja koskevien yleisten menettelysääntöjen ja sopimuksen pöytäkirjan N:o 12 mukaisesti komissio on tiedottanut ETA:n EFTA-valtioille säännöllisesti neuvottelujen edistymisestä ja antanut niille tiedoksi neuvottelujen lopulliset tulokset. ETA:n EFTA-valtiot ovat aloittaneet neuvottelut Slovenian kanssa rinnakkaisen vastavuoroista tunnustamista koskevan sopimuksen tekemisestä.I.2 YleisarviointiKomissio katsoo, että ehdotettu pöytäkirja takaa liittymistä valmistelevassa kehyksessä kummallekin sopimuspuolelle hyväksyttävässä tasapainossa olevat edut. Yhteisö on varmistanut tosiasiallisen markkinoille pääsyn kaikilla aloilla toisen sopimuspuolen lakisääteisten menettelyjen osalta. Pöytäkirjalla vahvistetaan, että Slovenia on ennen liittymistään ottanut tietyillä aloilla yhteisön lainsäädännön osaksi kansallista lainsäädäntöään. Pöytäkirjan myötä saavutetaan sekä poliittisia että kaupallisia etuja.Pöytäkirjan ansiosta yhteisön viejät voivat, niin halutessaan, testata ja varmentaa teollisuustuotteensa samojen (yhtenäistettyjen) vaatimusten mukaisesti ennen vientiä, minkä jälkeen ne pääsevät markkinoille ilman muita vaatimustenmukaisuuden arviointia koskevia vaatimuksia. Varmentamismenettelyt tarvitsee suorittaa vain kerran molempia markkinoita varten samojen yhtenäistettyjen vaatimusten tai standardien mukaisesti. Varmentamisen tunnustaminen merkitsee säästöä ja edistää vientiä. Eurooppalaisia teollisuusalan ryhmittymiä on kuultu, ja ne ovat kannattaneet pöytäkirjaa yksimielisesti.Samalla kun teollisuuden ryhmittymät ovat kannattaneet pöytäkirjaa, ne eivät aina ole kyenneet ilmoittamaan, paljonko Sloveniassa on käytetty aikaa niiden teollisuustuotteiden vaatimustenmukaisuuden arviointiin tai paljonko siitä on aiheutunut kustannuksia. Sen vuoksi ei kussakin yksittäistapauksessa voida tarkkaan määritellä tästä pöytäkirjasta johtuvaa ajan ja kustannusten säästöä tai sen myötä avautuvia markkinamahdollisuuksia. Näitä asioita voitaneen arvioida vasta, kun sopimusta on sovellettu jonkin aikaa. Summittaisen arvion [4] mukaan pöytäkirjasta johtuisi vuosittain kustannussäästöjä vientiteollisuudelle noin 26 miljoonaa euroa ja Euroopan yhteisöön vientiä harjoittaville slovenialaisille viejille vastaavasti noin 13 miljoonaa euroa, josta osa siirtyy eurooppalaisille tuojille ja kuluttajille.[4]  Oletuksen mukaan varmentamisesta ja muuhun siihen liittyvästä aiheutuvat kustannukset ovat noin 1,5 prosenttia kaupasta.Euroopan yhteisön ja Slovenian välistä kauppaa koskevat luvut on liitetty oheen tiedoksi. Vuonna 2001 yleinen kauppatase tämän pöytäkirjan aloilla oli EU:lle noin 512 miljoonaa euroa ylijäämäinen. Sähköalalla kauppa oli kuitenkin Slovenialle ylijäämäinen. Kaupan odotetaan kasvavan lisää, kun pöytäkirja tulee voimaan.Useimpia etuja ei voida itse asiassa ilmaista määrällisesti; tällaisia etuja ovat muun muassa markkinoille pääsyyn tarvittavan ajan lyheneminen, ennustettavuuden paraneminen, protektionismin väheneminen ja järjestelmien yhdenmukaistaminen. Voidaan kuitenkin varmistaa, että sopimuksessa määrätään vaatimustenmukaisuuden arvioinnin suhteen vastavuoroisesti samanveroisesta markkinoille pääsystä.Näiden etujen arvo on paljon suurempi kuin voimavarat, jotka komission on sidottava pöytäkirjan soveltamisesta johtuviin toimiin ja joiden suuruudeksi vuositasolla on arvioitu 0,8 henkilötyövuotta ja joihin lisäksi sisältyy matkakuluja ja muita kokouksiin ja muihin toimiin kuten oppaiden tekemiseen liittyviä kuluja.Pöytäkirjan myötä Slovenian pääsy yhteisön markkinoille helpottuu ja maa saa poliittista tunnustusta lainsäädännön yhdenmukaistamisesta. Slovenialle pöytäkirja on väline, jonka avulla se voi luoda entistä läheisemmät suhteet EU:hun teollisuuden alalla ja yhdentää tietyt alat kokonaan yhtenäismarkkinoihin ennen unioniin liittymistä.II. Luonnokset neuvoston päätöksiksiLiitteenä on ehdotukset kahdeksi neuvoston päätökseksi. Ne ovat samanlaiset kuin komission ehdotukset aiemmiksi neuvoston päätöksiksi, jotka koskevat Unkarin ja Tsekin kanssa tehtyjen Eurooppa-sopimusten lisäpöytäkirjojen allekirjoittamista yhteisön puolesta ja näiden pöytäkirjojen tekemistä [5].[5]  Tsekin osalta katso neuvoston päätös 2001/365/EY, annettu 4 päivänä huhtikuuta 2001 (EYVL L 135, 17.5.2001, s. 1). Unkarin osalta katso neuvoston päätös 2001/366/EY, annettu 4 päivänä huhtikuuta 2001 (EYVL L 135, 17.5.2001, s. 35).Ensimmäinen päätös koskee pöytäkirjan allekirjoittamista. Slovenia vaatii pöytäkirjan allekirjoittamista, jotta se voidaan hyväksyä. Tämän vuoksi ehdotetaan, että neuvoston puheenjohtaja valtuutetaan Euroopan yhteisön perustamissopimuksen 133 ja 300 artiklan mukaisesti nimeämään henkilö, jolla on valtuudet allekirjoittaa pöytäkirja yhteisön puolesta sen myöhempää tekemistä varten.Toista päätöstä koskeva ehdotus liittyy pöytäkirjan hyväksymiseen. Tässä yhteydessä neuvoston olisi vahvistettava asianmukainen yhteisön menettely pöytäkirjan täytäntöönpanoa ja hallinnoimista varten Eurooppa-sopimusten lisäpöytäkirjoista ja vastavuoroista tunnustamista koskevista sopimuksista aikaisemmin tehtyjen neuvoston päätösten mukaisesti.Neuvoston olisi erityisesti annettava komissiolle tarvittavat valtuudet pöytäkirjan hallinnoimiseen ja täytäntöönpanoon kuullen tässä neuvoston nimittämää erityiskomiteaa. Lisäksi neuvoston olisi, erityiskomiteaa kuullen, annettava komissiolle tarvittavat valtuudet määritellä tietyissä tapauksissa assosiaationeuvostossa tai tarvittaessa assosiaatiokomiteassa vahvistettava yhteisön kanta kyseiseen pöytäkirjaan liittyvissä asioissa. Komissiolle annettaviin valtuuksiin kuuluvat myös valtuudet lisätä uusia liitteitä, sillä kuten johdanto-osassa todetaan Euroopan unionin jäsenyys, jota Slovenia on hakenut, edellyttää yhteisön säännöstön tosiasiallista täytäntöönpanoa.Kaikissa muissa tapauksissa neuvosto vahvistaa pöytäkirjaan liittyvän yhteisön kannan määräenemmistöllä komission ehdotuksesta.Tämän vuoksi komissio ehdottaa, että neuvosto hyväksyy liitteenä olevat pöytäkirjan allekirjoittamista ja tekemistä koskevat päätökset.EU:n ja Slovenian kauppa - liite neuvostolle esitettäviin perusteluihin (1000 euroa)>TAULUKON PAIKKA>2002/0194 (ACC)Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehtyyn Eurooppa-sopimukseen liitettävän, teollisuustuotteiden vaatimustenmukaisuuden arviointia ja hyväksymistä koskevan lisäpöytäkirjan allekirjoittamisesta yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen [6],[6]  EYVL C [...], [...], s. [...].sekä katsoo seuraavaa:(1) Euroopan yhteisöjen ja niiden jäsenvaltioiden sekä Slovenian tasavallan välisestä assosiaatiosta tehty Eurooppa-sopimus [7] tuli voimaan 1 päivänä helmikuuta 1999.[7]  EYVL L 51, 26.2.1999, s. 3.(2) Eurooppa-sopimuksen 76 artiklan mukaan standardoinnin ja vaatimustenmukaisuuden arvioinnin aloilla tehtävän yhteistyön tavoitteena on tehdä vastavuoroista tunnustamista koskevat sopimukset.(3) Komissio on neuvotellut yhteisön puolesta Eurooppa-sopimukseen liitettävän teollisuustuotteiden vaatimustenmukaisuuden arviointia ja hyväksymistä koskevan pöytäkirjan.(4) Brysselissä 30 päivänä huhtikuuta 2002 parafoitu teollisuustuotteiden vaatimustenmukaisuuden arviointia ja niiden hyväksymistä koskeva Eurooppa-sopimuksen pöytäkirja olisi allekirjoitettava sen mahdollista myöhempää tekemistä varten,ON PÄÄTTÄNYT SEURAAVAA:Ainoa artiklaValtuutetaan neuvoston puheenjohtaja nimeämään henkilö, jolla on valtuudet allekirjoittaa yhteisön puolesta Slovenian tasavallan kanssa tehtyyn Eurooppa-sopimukseen liitettävä teollisuustuotteiden vaatimustenmukaisuuden arviointia ja hyväksymistä koskeva pöytäkirja sen mahdollista myöhempää tekemistä varten.Tehty Brysselissä .... päivänä ...kuuta ....Neuvoston puolestaPuheenjohtaja


                     EUROOPAN YHTEISÖJEN KOMISSIO
                                                       Bryssel 10.4.2007
                                                       KOM(2007) 176 lopullinen
                                                       2007/0060 (ACC)
                                                       2007/0061 (ACC)
                                            Ehdotus
                                    NEUVOSTON PÄÄTÖS
    yhteisesti hyväksyttyinä pöytäkirjamerkintöinä tehtävistä sopimuksista Euroopan
         yhteisön ja Brasilian liittotasavallan sekä Euroopan yhteisön ja Thaimaan
    kuningaskunnan välisten siipikarjanlihaa koskevien myönnytysten muuttamiseksi
   tullitariffeja ja kauppaa koskevan yleissopimuksen 1994 (GATT 1994 -sopimuksen)
                                    XXVIII artiklan nojalla
                                            Ehdotus
                                    NEUVOSTON ASETUS
   EY:n GATT 1994 -sopimuksen XXVIII artiklan mukaisten neuvottelujen perusteella
     tekemien sopimusten täytäntöönpanosta sekä tariffi- ja tilastonimikkeistöstä ja
    yhteisestä tullitariffista annetun neuvoston asetuksen (ETY) N:o 2658/87 liitteen I
                               muuttamisesta ja täydentämisestä
                                      (komission esittämät)
FI                                                                                FI
 ---pagebreak---                                       PERUSTELUT
   1. Neuvosto antoi 5. toukokuuta 2006 komissiolle valtuudet aloittaa neuvottelut GATT
      1994 -sopimuksen XXVIII artiklan mukaisesti (KOM ehdotus 8114/06 WTO 63
      AGRI 123) GATT 1994 -sopimuksen liitteenä olevaan EY:n luetteloon CXL
      kuuluvien kolmen siipikarjanlihatuotteen sidotun tullin muuttamiseksi.
   2. Komissio ilmoitti WTO:lle aikomuksestaan muuttaa yhdistetyn nimikkeistön
      nimikkeeseen 0210 99 39 kuuluvan suolatun siipikarjanlihan myönnytyksiä ja
      laajentaa neuvottelut koskemaan nimikkeeseen 1602 32 19 kuuluvaa kypsennettyä
      kananlihaa ja nimikkeeseen 1602 31 kuuluvia kalkkunanlihavalmisteita.
   3. Komissio on käynyt neuvotteluja EY:n perustamissopimuksen 133 artiklalla
      perustettua komiteaa kuullen ja neuvoston antamien neuvotteluohjeiden mukaisesti.
   4. Komissio on neuvotellut Brasilian liittotasavallan ja Thaimaan kuningaskunnan
      kanssa, joista ensimmäisellä on HS-koodeihin 0210 99 39 (suolattu siipikarjanliha) ja
      1602 31 (kalkkunanlihavalmisteet) kuuluvien tuotteiden pääasiallisen toimittajan
      asema ja HS-koodiin 1602 32 19 (kypsennetty kananliha) kuuluvien tuotteiden
      huomattavan toimittajan asema ja jälkimmäisellä on HS-koodiin 0210 99 39 (suolattu
      siipikarjanliha) kuuluvien tuotteiden huomattavan toimittajan asema ja HS-koodiin
      1602 32 19 (kypsennetty kananliha) kuuluvien tuotteiden pääasiallisen toimittajan
      asema.
   5. Neuvottelujen seurauksena tehtiin yhteisesti hyväksyttyinä pöytäkirjamerkintöinä
      sopimus Thaimaan kuningaskunnan kanssa 23. marraskuuta 2006 ja Brasilian
      liittotasavallan kanssa 6. joulukuuta 2006.
   6. Tässä ehdotuksessa pyydetään neuvostoa hyväksymään                päätös   yhteisesti
      hyväksyttyinä pöytäkirjamerkintöinä tehdyistä sopimuksista.
   7. Kun päätös on tehty, neuvostoa pyydetään hyväksymään ehdotus neuvoston
      asetukseksi tehtyjen sopimusten täytäntöönpanosta.
FI                                           2                                              FI
 ---pagebreak---                                                          2007/0060 (ACC)
                                                Ehdotus
                                        NEUVOSTON PÄÄTÖS
        yhteisesti hyväksyttyinä pöytäkirjamerkintöinä tehtävistä sopimuksista Euroopan
             yhteisön ja Brasilian liittotasavallan sekä Euroopan yhteisön ja Thaimaan
        kuningaskunnan välisten siipikarjanlihaa koskevien myönnytysten muuttamiseksi
       tullitariffeja ja kauppaa koskevan yleissopimuksen 1994 (GATT 1994 -sopimuksen)
                                        XXVIII artiklan nojalla
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan
   yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen1,
   sekä katsoo seuraavaa:
   (1)      Neuvosto antoi 5 päivänä toukokuuta 2006 komissiolle valtuudet aloittaa neuvottelut
            GATT 1994 -sopimuksen XXVIII artiklan mukaisesti GATT 1994 -sopimuksen
            liitteenä olevaan EY:n luetteloon CXL kuuluvien kolmen siipikarjalihatuotteen sidotun
            tullin muuttamiseksi. Komissio ilmoitti WTO:lle aikomuksestaan muuttaa yhdistetyn
            nimikkeistön nimikkeeseen 0210 99 39 kuuluvan suolatun siipikarjanlihan
            myönnytyksiä ja laajentaa neuvottelut koskemaan nimikkeeseen 1602 32 19 kuuluvaa
            kypsennettyä kananlihaa ja nimikkeeseen 1602 31 kuuluvia kalkkunanlihavalmisteita.
   (2)      Komissio on käynyt neuvotteluja perustamissopimuksen 133 artiklalla perustettua
            komiteaa kuullen ja neuvoston antamien neuvotteluohjeiden mukaisesti.
   (3)      Komissio on tehnyt yhteisesti hyväksyttyinä pöytäkirjamerkintöinä sopimuksen
            6 päivänä joulukuuta 2006 Brasilian liittotasavallan ja 23 päivänä marraskuuta 2006
            Thaimaan kuningaskunnan kanssa, joista ensimmäisellä on HS-koodeihin 0210 99 39
            ja 1602 31 kuuluvien tuotteiden pääasiallisen toimittajan asema ja HS-koodiin
            1602 32 19 kuuluvien tuotteiden huomattavan toimittajan asema ja jälkimmäisellä on
            HS-koodiin 0210 99 39 kuuluvien tuotteiden huomattavan toimittajan asema ja HS-
            koodiin 1602 32 19 kuuluvien tuotteiden pääasiallisen toimittajan asema. Sen vuoksi
            nämä sopimukset olisi hyväksyttävä,
   1
            EUVL C …, …, s. ….
FI                                                 3                                              FI
 ---pagebreak---    ON PÄÄTTÄNYT SEURAAVAA:
                                                   1 artikla
   Hyväksytään yhteisön puolesta yhteisesti hyväksyttyinä pöytäkirjamerkintöinä tehdyt
   sopimukset Euroopan yhteisön ja Brasilian liittotasavallan sekä Euroopan yhteisön ja
   Thaimaan kuningaskunnan välillä GATT 1994 -sopimuksen liitteenä olevassa EY:n luettelossa
   CXL mainittujen, HS-koodeihin 0210 99 39 (suolattu siipikarjanliha, 1602 31
   (kalkkunanlihavalmisteet)        ja     1602 32 19        (kypsennetty          kananliha)    kuuluvia
   siipikarjanlihatuotteita koskevien myönnytysten muuttamiseksi GATT 1994 -sopimuksen
   XXVIII artiklan nojalla.
   Sopimusten tekstit ovat tämän päätöksen liitteenä.
                                                   2 artikla
   Komissio vahvistaa sopimusten täytäntöönpanoa koskevat yksityiskohtaiset säännöt tämän
   päätöksen 3 artiklassa tarkoitettua menettelyä noudattaen.
                                                   3 artikla
   Tariffikiintiöiden    hallinnoinnissa      komissiota     avustaa      siipikarjanlihan    ja  munien
   hallintokomitea.
   Jos tähän artiklaan viitataan, sovelletaan päätöksen 1999/468/EY 4 ja 7 artiklaa.
   Päätöksen 1999/468/EY 4 artiklan 3 kohdassa säädetyksi määräajaksi vahvistetaan yksi
   kuukausi.
                                                   4 artikla
   Neuvoston puheenjohtaja oikeutetaan nimeämään henkilöt, joilla on valtuudet allekirjoittaa
   sopimukset yhteisöä sitovasti2.
   Tehty Brysselissä
                                                    Neuvoston puolesta
                                                    Puheenjohtaja
   2
           Sopimuksen voimaantulopäivä julkaistaan Euroopan unionin virallisessa lehdessä.
FI                                                    4                                                   FI
 ---pagebreak---                                                    LIITE
                     A. Yhteisesti hyväksytyt pöytäkirjamerkinnät Euroopan yhteisön
                                    ja Brasilian liittotasavallan välillä
   GATT 1994 -sopimuksen XXVIII artiklan mukaiset neuvottelut GATT 1994 -sopimuksen
   liitteenä olevassa EY:n luettelossa CXL mainittujen siipikarjanlihaa koskevien myönnytysten
   muuttamisesta.
   GATT 1994 -sopimuksen XXVIII artiklan mukaisissa neuvotteluissa Euroopan yhteisön,
   jäljempänä ’EY’, ja Brasilian liittotasavallan, jäljempänä ’Brasilia’, välillä tullitariffeja ja
   kauppaa koskevan yleissopimuksen 1994 (GATT 1994 -sopimuksen) liitteenä olevassa EY:n
   luettelossa CXL mainittujen siipikarjanlihaa koskevien myönnytysten muuttamiseksi
   Euroopan yhteisöjen komission valtuuskunta ja Brasilian valtuuskunta ovat päässeet
   jäljempänä esitettyyn sopimukseen.
   Euroopan yhteisöjen komission valtuuskunta ja Brasilian valtuuskunta esittävät tämän
   sopimuksen kummankin sopimuspuolen viranomaisten hyväksyttäväksi.
   1.        Sidottu tulli: tullinimikkeen 0210 90 20 (nyt 0210 99 39) sidottu tulli on 1 300 euroa
             tonnilta, tullinimikkeen 1602 31 sidottu tulli on 1 024 euroa tonnilta ja tullinimikkeen
             1602 32 19 sidottu tulli on 1 024 euroa tonnilta.
   2.        Tariffikiintiöt: EY avaa seuraavat vuotuiset tariffikiintiöt:
             a)     tullinimikettä 0210 90 20 (”suolattu”) varten 264 245 tonnin tariffikiintiö, josta
                    170 807 tonnia varataan Brasilialle. Kiintiötulli on 15,4 prosentin arvotulli;
             b)     tullinimikettä 1602 31 (”kalkkuna”) varten 103 896 tonnin tariffikiintiö, josta
                    92 300 tonnia varataan Brasilialle. Kiintiötulli on 8,5 prosentin arvotulli;
             c)     tullinimikettä 1602 32 19 (”kypsennetty”) varten 250 953 tonnin tariffikiintiö,
                    josta 79 477 tonnia varataan Brasilialle. Kiintiötulli on 8 prosentin arvotulli.
   3.        Edellä 2 kohdassa tarkoitettujen tariffikiintiöiden mukainen tuonti perustuu
             alkuperätodistuksiin, jotka Brasilian toimivaltaiset viranomaiset antavat
             syrjimättömällä tavalla.
   4.        Tähän sopimukseen sisältyviin myönnytyksiin                sovelletaan  WTO:n       Dohan-
             kehitysohjelmassa mahdollisesti sovittavia ehtoja.
   5.        Jaettaessa kiintiömääriä maille, joilla on pääasiallisen tai huomattavan toimittajan
             asema, noudatetaan GATT-sopimuksen XIII artiklan perusperiaatteita. Näiden
             periaatteiden soveltamisesta seuraavat myönnytykset eivät saa olla tämän sopimuksen
             mukaisesti neuvoteltuja myönnytyksiä epäsuotuisampia.
   6.        Molemmat sopimuspuolet sitoutuvat panemaan tämän sopimuksen määräykset
             täytäntöön mahdollisimman pian noudattaen sisäisiä menettelyjään.
   7.        Neuvottelut tämän sopimuksen täytäntöönpanosta aloitetaan kumman tahansa
             sopimuspuolen pyynnöstä.
           Euroopan yhteisöjen komission                       Brasilian valtuuskunnan puolesta
                valtuuskunnan puolesta
FI                                                    5                                                 FI
 ---pagebreak---                      B. Yhteisesti hyväksytyt pöytäkirjamerkinnät Euroopan yhteisön
                                    ja Thaimaan kuningaskunnan välillä
   GATT 1994 -sopimuksen XXVIII artiklan mukaiset neuvottelut GATT 1994 -sopimuksen
   liitteenä olevassa EY:n luettelossa CXL mainittujen siipikarjanlihaa koskevien myönnytysten
   muuttamiseksi.
   GATT 1994 -sopimuksen XXVIII artiklan mukaisissa neuvotteluissa Euroopan yhteisön,
   jäljempänä ’EY’, ja Thaimaan kuningaskunnan, jäljempänä ’Thaimaa’, välillä tullitariffeja ja
   kauppaa koskevan yleissopimuksen 1994 (GATT 1994 -sopimuksen) liitteenä olevassa EY:n
   luettelossa CXL mainittujen siipikarjanlihaa koskevien myönnytysten muuttamiseksi
   Euroopan yhteisöjen komission valtuuskunta ja Thaimaan valtuuskunta ovat päässeet
   jäljempänä esitettyyn sopimukseen.
   Euroopan yhteisöjen komission valtuuskunta ja Thaimaan valtuuskunta esittävät tämän
   sopimuksen kummankin sopimuspuolen viranomaisten hyväksyttäväksi.
   1.        Sidottu tulli: tullinimikkeen 0210 90 20 (nyt 0210 99 39) sidottu tulli on 1 300 euroa
             tonnilta ja tullinimikkeen 1602 32 19 sidottu tulli on 1 024 euroa tonnilta.
   2.        Tariffikiintiöt: EY avaa seuraavat vuotuiset tariffikiintiöt:
             a)     tullinimikettä 0210 90 20 (”suolattu”) varten 264 245 tonnin tariffikiintiö, josta
                    92 610 tonnia varataan Thaimaalle. Kiintiötulli on 15,4 prosentin arvotulli;
             b)     tullinimikettä 1602 32 19 (”kypsennetty”) varten 250 953 tonnin tariffikiintiö,
                    josta 160 033 tonnia varataan Thaimaalle. Kiintiötulli on 8 prosentin arvotulli.
   3.        Edellä 2 kohdassa tarkoitettu tuonti perustuu alkuperätodistuksiin, jotka Thaimaan
             toimivaltaiset viranomaiset antavat syrjimättömällä tavalla.
   4.        Tähän sopimukseen sisältyviin myönnytyksiin               sovelletaan WTO:n      Dohan-
             kehitysohjelmassa mahdollisesti sovittavia ehtoja.
   5.        Jaettaessa kiintiömääriä maille, joilla on pääasiallisen tai huomattavan toimittajan
             asema, noudatetaan GATT-sopimuksen XIII artiklan perusperiaatteita. Näiden
             periaatteiden soveltamisesta seuraavat myönnytykset eivät saa olla tämän sopimuksen
             mukaisesti neuvoteltuja myönnytyksiä epäsuotuisampia.
   6.        Molemmat sopimuspuolet sitoutuvat panemaan tämän sopimuksen määräykset
             täytäntöön mahdollisimman pian noudattaen sisäisiä menettelyjään.
   7.        Neuvottelut tämän sopimuksen täytäntöönpanosta aloitetaan kumman tahansa
             sopimuspuolen pyynnöstä.
           Euroopan yhteisöjen komission                    Thaimaan valtuuskunnan puolesta
                valtuuskunnan puolesta
FI                                                   6                                                 FI
 ---pagebreak---                                                             2007/0061 (ACC)
                                                Ehdotus
                                        NEUVOSTON ASETUS
     EY:n GATT 1994 -sopimuksen XXVIII artiklan mukaisten neuvottelujen perusteella
         tekemien sopimusten täytäntöönpanosta sekä tariffi- ja tilastonimikkeistöstä ja
       yhteisestä tullitariffista annetun neuvoston asetuksen (ETY) N:o 2658/87 liitteen I
                                   muuttamisesta ja täydentämisestä
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan,
   ottaa huomioon komission ehdotuksen3,
   sekä katsoo seuraavaa:
   (1)     Neuvoston asetuksella (ETY) N:o 2658/874 otettiin käyttöön tavaranimikkeistö,
           jäljempänä ’yhdistetty nimikkeistö’, ja samassa asetuksessa vahvistettiin myös yhteisen
           tullitariffin sopimustullit.
   (2)     Sopimusten tekemisestä Euroopan yhteisön ja Brasilian liittotasavallan sekä Euroopan
           yhteisön ja Thaimaan kuningaskunnan välillä tehdyllä päätöksellä XX/XXX/EY
           neuvosto hyväksyi yhteisön puolesta kyseiset sopimukset tarkoituksenaan saattaa
           päätökseen GATT 1994 -sopimuksen XXVIII artiklan nojalla käynnistetyt neuvottelut,
   ON ANTANUT TÄMÄN ASETUKSEN:
                                                1 artikla
   Muutetaan asetuksen (ETY) N:o 2658/87 liitteessä I oleva toinen osa (Tullitaulukko) tämän
   asetuksen liitteessä olevien tullien mukaisesti.
                                                2 artikla
   Muutetaan kolmannen osan III jakson liite 7 (WTO-kiintiöt, jotka toimivaltaiset viranomaiset
   avaavat) tämän asetuksen liitteessä olevien tariffikiintiöiden mukaisesti ja täydennetään sitä
   tämän asetuksen liitteessä olevilla määrillä ja tulleilla.
   3
           EUVL C …, …, s. ….
   4
           EUVL L 256, 7.9.1987, s. 1.
FI                                                  7                                              FI
 ---pagebreak---                                          3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan
   unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä
                                          Neuvoston puolesta
                                          Puheenjohtaja
FI                                           8                                             FI
 ---pagebreak---                                                 LIITE
   Rajoittamatta yhdistetyn nimikkeistön tulkintasääntöjen määräysten soveltamista tavaran
   kuvauksen sanamuotoa on pidettävä ainoastaan ohjeellisena, ja tämän liitteen myönnytykset
   määräytyvät tämän asetuksen antamisajankohtana voimassa olevien CN-koodien sisällön
   mukaan.
                                                Toinen osa
                                               Tullitaulukko
     CN-koodi                         Tavaran kuvaus                                      Tulli
   0210 99 39     Suolattu siipikarjanliha                              1 300 €/1 000 kg
   1602 31        Kalkkunanlihavalmisteet                               1 024 €/1 000 kg
   1602 32 19     Kypsennetty kananliha                                 1 024 €/1 000 kg
                                                Kolmas osa
                                               Tariffiliitteet
     CN-koodi                         Tavaran kuvaus                                      Tulli
   0210 99 39     Suolattu siipikarjanliha                              Avataan 264 245 tonnin
                                                                        tariffikiintiö, josta 170 807 tonnia
                                                                        varataan Brasilialle ja 92 610 tonnia
                                                                        Thaimaalle, kiintiötulli
                                                                        15,4 prosenttia.
   1602 31        Kalkkunanlihavalmisteet                               Avataan 103 896 tonnin
                                                                        tariffikiintiö, josta 92 300 tonnia
                                                                        varataan Brasilialle ja 92 610 tonnia
                                                                        Thaimaalle, kiintiötulli
                                                                        8,5 prosenttia.
   1602 32 19     Kypsennetty kananliha                                 Avataan 250 953 tonnin
                                                                        tariffikiintiö, josta 79 477 tonnia
                                                                        varataan Brasilialle ja
                                                                        160 033 tonnia Thaimaalle,
                                                                        kiintiötulli 8,0 prosenttia.
   Kaikissa edellä mainituissa tullinimikkeissä ja kiintiöissä sovelletaan samaa tavaran kuvausta
   kuin 25 jäsenvaltion EY:ssä.
FI                                                 9                                                         FI
 ---pagebreak---                      RAHOITUSSELVITYS
   1.    BUDJETTIKOHTA:                                                                     MÄÄRÄRAHAT:
         Luku 10 - Maatalousmaksut                                                          1 486,7 milj. euroa
   2.    OTSIKKO:
         – Neuvoston päätös yhteisesti hyväksyttyinä pöytäkirjamerkintöinä tehtävistä sopimuksista Euroopan
            yhteisön ja Brasilian liittotasavallan sekä Euroopan yhteisön ja Thaimaan kuningaskunnan välisten
            siipikarjanlihaa koskevien myönnytysten muuttamiseksi tullitariffeja ja kauppaa koskevan
            yleissopimuksen 1994 (GATT 1994 -sopimuksen) XXVIII artiklan nojalla, ja
         – neuvoston asetus EY:n GATT 1994 -sopimuksen XXVIII artiklan mukaisten neuvottelujen perusteella
            tekemien sopimusten täytäntöönpanosta sekä tariffi- ja tilastonimikkeistöstä ja yhteisestä tullitariffista
            annetun neuvoston asetuksen (ETY) N:o 2658/87 liitteen I muuttamisesta ja täydentämisestä
   3.    OIKEUSPERUSTA:
         EY:n perustamissopimuksen 133 artikla ja 300 artiklan 2 kohdan ensimmäisen alakohdan ensimmäinen
         virke.
   4.    TAVOITTEET:
         – Hyväksyä EY:n ja Brasilian liittotasavallan sekä EY:n ja Thaimaan kuningaskunnan välisten
            sopimusten tekeminen siipikarjanlihan tuonti koskevien myönnytysten muuttamisesta ja
         – muuttaa ja täydentää tariffi- ja tilastonimikkeistöstä ja yhteisestä tullitariffista annetun neuvoston
            asetuksen (ETY) N:o 2658/87 liitettä I sen jälkeen, kun sopimukset EY:n sekä Brasilian ja Thaimaan
            välillä on tehty.
   5.    VAIKUTUKSET TALOUSARVIOON (1)                  12 KUUKAUDEN          KULUVA VARAINHOITOVUOSI
                                                             JAKSO            2007 JA SEURAAVAT VUODET
                                                           (milj. euroa)                  (milj. euroa)
   5.0   MENOT                                                   –                               –
         –       EY:N TALOUSARVIOSTA
         (TUET / INTERVENTIOT)
         –       KANSALLISISTA
         TALOUSARVIOISTA
         –       MUUT
   5.1   TULOT                                                 –92,5                           –92,5
         –       EY:N OMAT VARAT
         (MAKSUT / TULLIT)
         –       KANSALLISISTA
         TALOUSARVIOISTA
                                                           2008            2009           2010             2011
   5.0.1 MENOARVIO                                           –              –                –               –
   5.1.1 TULOARVIO                                         –92,5          –92,5           –92,5            –92,5
   5.2   LASKUTAPA:
         –
   6.0   MAHDOLLISUUS RAHOITUKSEEN TOTEUTETTAVANA OLEVAN
         TALOUSARVION KYSEISEEN LUKUUN OTETUISTA MÄÄRÄRAHOISTA                                          KYLLÄ EI
   6.1   MAHDOLLISUUS RAHOITUKSEEN TOTEUTETTAVANA OLEVAN
         TALOUSARVION LUKUJEN VÄLISILLÄ SIIRROILLA                                                      KYLLÄ EI
   6.2   LISÄTALOUSARVION TARVE                                                                         KYLLÄ EI
   6.3   MYÖHEMPIIN TALOUSARVIOIHIN OTETTAVAT MÄÄRÄRAHAT                                                KYLLÄ EI
   HUOMAUTUKSIA:
   (1)   Koska kiintiön ulkopuolella sovelletaan suojatullia, tuonnin oletetaan rajoittuvan kiintiömäärään.
         Toimenpiteestä arvioidaan aiheutuvan nettomääräisesti noin 92,5 miljoonan euron tulonmenetys.
FI                                                       10                                                            FI


title: Ehdotus neuvoston päätös Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan allekirjoittamisesta # Ehdotus neuvoston päätös Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan tekemisestä

text:
Tärkeä oikeudellinen huomautus

|

52005PC0131(01)

Ehdotus neuvoston päätös Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan allekirjoittamisesta  /* KOM/2005/0131 lopull. */

	[pic] | EUROOPAN YHTEISÖJEN KOMISSIO |Bryssel 08.04.2005KOM(2005)131 lopullinen2005/0031(CNS)EhdotusNEUVOSTON PÄÄTÖSEuroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan allekirjoittamisestaEhdotusNEUVOSTON PÄÄTÖSEuroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan tekemisestä(komission esittämät)PERUSTELUTI. Poliittinen ja oikeudellinen taustaYhteisö on tehnyt 19. tammikuuta 2001 Islannin tasavallan ja Norjan kuningaskunnan kanssa sopimuksen niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio. Sopimuksen 12 artiklassa määrätään, että Tanska voi pyytää tähän sopimukseen osallistumista ja että yhteisö, Islanti ja Norja määräävät Tanskan suostumuksella osallistumisen ehdoista sopimukseen liitettävässä pöytäkirjassa.Euroopan yhteisöstä tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan nojalla Tanska ei ole osallistunut neuvostossa kahden seuraavan asetuksen antamiseen: asetus (EY) N:o 343/2003 niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (ns. Dublin II -asetus), ja asetus (EY) N:o 2725/2000 Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (ns. Eurodac-asetus). Tanska on kuitenkin Dublinissa 15. kesäkuuta 1990 allekirjoitetun Dublinin yleissopimuksen sopimuspuoli (yleissopimus Euroopan yhteisöjen jäsenvaltioon jätetyn turvapaikkahakemuksen käsittelystä vastuussa olevan valtion ratkaisemisesta).Tanska esitti 16. helmikuuta 2001 pyynnön saada osallistua Euroopan yhteisön sekä Islannin ja Norjan väliseen sopimukseen.Neuvosto valtuutti 6. toukokuuta 2003 tekemällään päätöksellä komission neuvottelemaan pöytäkirjasta, joka liitetään Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen kyseisen sopimuksen 12 artiklan mukaisesti.Neuvottelut Norjan ja Islannin kanssa tehtyyn sopimukseen liitettävän pöytäkirjan tekemisestä saatiin päätökseen, kun pöytäkirjan teksti parafoitiin 12. tammikuuta 2005.Oheiset päätösehdotukset muodostavat oikeusvälineet pöytäkirjan allekirjoittamiseksi ja tekemiseksi. Yhteisön osalta pöytäkirjan allekirjoittamista koskevan päätöksen oikeusperusta on 63 artiklan 1 kohdan a alakohta yhdessä 300 artiklan 2 kohdan ensimmäisen alakohdan ensimmäisen virkkeen kanssa ja pöytäkirjan tekemistä koskevan päätöksen oikeusperusta on 63 artiklan 1 kohdan a alakohta yhdessä 300 artiklan 2 kohdan ensimmäisen alakohdan ensimmäisen virkkeen sekä 3 kohdan ensimmäisen alakohdan kanssa. Tämä merkitsee, että neuvosto päättää asiasta määräenemmistöllä ja että Euroopan parlamenttia kuullaan pöytäkirjan tekemisestä.II. NEUVOTTELUTULOKSETKomissio katsoo, että neuvoston antamissa neuvotteluohjeissa vahvistetut tavoitteet on saavutettu ja että yhteisö voi hyväksyä pöytäkirjaluonnoksen. Pöytäkirjassa on yhteensä 6 artiklaa. Lisäksi siihen kuuluu liite, joka on olennainen osa pöytäkirjaa.Pöytäkirjan lopullinen sisältö voidaan tiivistää seuraavasti:-  Pöytäkirjan perusteella Tanskan kuningaskunnan ja Islannin tasavallan sekä Norjan kuningaskunnan välisiin suhteisiin sovelletaan Dublin II- ja Eurodac-asetuksen säännöksiä sekä näiden asetusten täytäntöönpanoasetuksia. Maiden välisiin suhteisiin sovelletaan myös asetusten tulevia tarkistuksia ja uusia täytäntöönpanotoimenpiteitä.-  Pöytäkirja antaa Islannille ja Norjalle oikeuden toimittaa yhteisöjen tuomioistuimen käsiteltäväksi vastineita tai kirjallisia huomautuksia tapauksissa, joissa jokin Tanskan tuomioistuin on pyytänyt yhteisöjen tuomioistuimelta ennakkoratkaisua jonkin Euroopan yhteisön ja Tanskan väliseen sopimukseen sisältyvän määräyksen tulkinnasta.-  Pöytäkirjassa määrätään sovittelumenettelystä, jos Tanskan ja Islannin tai Norjan välille aiheutuu kiistaa pöytäkirjan tulkinnasta tai soveltamisesta.-  Pöytäkirjassa määrätään sen voimassaolon päättymisestä.III. PÄÄTELMÄTEdellä esitetyn perusteella komissio ehdottaa, että neuvosto- päättää, että pöytäkirja allekirjoitetaan yhteisön puolesta, ja oikeuttaa neuvoston puheenjohtajan nimeämään henkilön tai henkilöt, jo(i)lla on valtuudet allekirjoittaa pöytäkirja yhteisön puolesta,- hyväksyy Euroopan parlamenttia kuultuaan pöytäkirjan, joka liitetään Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen.EhdotusNEUVOSTON PÄÄTÖSEuroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan allekirjoittamisesta(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 63 artiklan 1 kohdan a alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen[1],SEKÄ KATSOO SEURAAVAA:(1) Neuvosto valtuutti 6 päivänä toukokuuta 2003 tekemällään päätöksellä komission neuvottelemaan pöytäkirjasta, joka liitetään Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen.(2) Neuvottelut pöytäkirjan allekirjoittamiseksi käytiin kesäkuun 2004 ja tammikuun 2005 välisenä aikana.(3) Tämä Brysselissä 12 päivänä tammikuuta 2005 parafoitu pöytäkirja olisi allekirjoitettava sillä edellytyksellä, että pöytäkirja tehdään.(4) Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Yhdistynyt kuningaskunta ja Irlanti osallistuvat tämän päätöksen tekemiseen ja soveltamiseen.(5) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä se siten sido Tanskaa eikä sitä sovelleta Tanskaan,ON PÄÄTTÄNYT SEURAAVAA:Ainoa artiklaSillä edellytyksellä, että pöytäkirja tehdään, neuvoston puheenjohtaja oikeutetaan nimeämään henkilö(t), jolla (joilla) on valtuudet allekirjoittaa Euroopan yhteisön puolesta Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävä pöytäkirja.Tehty Brysselissä ... päivänä ....kuutaNeuvoston puolestaPuheenjohtaja2005/0031(CNS)EhdotusNEUVOSTON PÄÄTÖSEuroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävän pöytäkirjan tekemisestä(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 63 artiklan 1 kohdan a alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen[2],ottaa huomioon Euroopan parlamentin lausunnon[3],SEKÄ KATSOO SEURAAVAA:(1) Komissio on neuvotellut Euroopan yhteisön puolesta Islannin tasavallan ja Norjan kuningaskunnan kanssa pöytäkirjasta, joka liitetään Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen.(2) Pöytäkirja allekirjoitettiin [… päivänä …kuuta …] tehdyn neuvoston päätöksen …/…/EY mukaisesti Euroopan yhteisön puolesta … päivänä …kuuta 2005 sillä edellytyksellä, että pöytäkirja tehdään.(3) Pöytäkirja on hyväksyttävä.(4) Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Yhdistynyt kuningaskunta ja Irlanti osallistuvat tämän päätöksen tekemiseen ja soveltamiseen.(5) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä se siten sido Tanskaa eikä sitä sovelleta Tanskaan,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävä pöytäkirja.Pöytäkirjan teksti on tämän päätöksen liitteenä.2 artiklaNeuvoston puheenjohtaja tekee pöytäkirjan[4] 5 artiklan 2 kohdassa määrätyn ilmoituksen.3 artiklaTämä päätös julkaistaan Euroopan unionin virallisessa lehdessä .Tehty Brysselissä ... päivänä ....kuutaNeuvoston puolestaPuheenjohtajaLiite Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn sopimukseen liitettävä pöytäkirjaEuroopan yhteisösekäIslannin tasavaltajaNorjan kuningaskuntajäljempänä ’sopimuspuolet’, jotkaPitävät mielessä, että Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan mukaisesti Euroopan yhteisön perustamissopimuksen IV osaston nojalla hyväksytyt toimenpiteet eivät sido Tanskaa eikä niitä sovelleta Tanskassa.Viittaavat Euroopan yhteisön sekä Islannin tasavallan ja Norjan kuningaskunnan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehdyn sopimuksen (jäljempänä ’Euroopan yhteisön sekä Islannin ja Norjan välinen sopimus’) 12 artiklaan, jonka mukaisesti Tanskan kuningaskunta voi pyytää osallistua sopimukseen.Toteavat, että Tanska on pyytänyt 16 päivänä helmikuuta 2001 päivätyllä kirjeellä sopimukseen osallistumista.Muistuttavat mieliin, että Euroopan yhteisön sekä Islannin ja Norjan välisen sopimuksen 12 artiklan mukaan sopimuspuolet määräävät Tanskan kuningaskunnan suostumuksella osallistumisen ehdoista sopimukseen liitettävässä pöytäkirjassa.Katsovat, että Tanskan ja yhteisön oli aiheellista tehdä ensin sopimus, jolla ratkaistaan erityisesti yhteisöjen tuomioistuimen tuomiovaltaan sekä kansainvälisiä sopimuksia koskevaan yhteensovittamiseen yhteisön ja Tanskan välillä liittyvät asiat.Ottavat huomioon yhteisön ja Tanskan välisen sopimuksen niistä perusteista ja menettelyistä, joilla ratkaistaan Tanskassa tai jossakin muussa Euroopan unionin jäsenvaltiossa jätetyn turvapaikkahakemuksen käsittelystä vastuussa oleva valtio, sekä Eurodac-järjestelmästä sormenjälkien vertailua varten Dublinin yleissopimuksen tehokkaaksi soveltamiseksi (jäljempänä ’Euroopan yhteisön ja Tanskan välinen sopimus’).Katsovat, että on sen vuoksi tarpeen vahvistaa edellytykset, joilla Tanska osallistuu Euroopan yhteisön sekä Islannin ja Norjan väliseen sopimukseen, ja että on erityisesti tarpeen vahvistaa Islannin ja Norjan sekä Tanskan väliset oikeudet ja velvollisuudet.Toteavat, että tämän pöytäkirjan voimaantulo perustuu Tanskan suostumukseen Tanskan valtion säännön asettamien vaatimusten mukaisesti,OVAT SOPINEET SEURAAVAA:1 artiklaTanskan kuningaskunta osallistuu yhteisön sekä Islannin ja Norjan väliseen sopimukseen Euroopan yhteisön ja Tanskan välisessä sopimuksessa ja tässä pöytäkirjassa vahvistettujen edellytysten mukaisesti.2 artikla1. Tähän pöytäkirjaan liitetyn ja sen osan muodostavan Dublin II -asetuksen[5] säännöksiä sekä kyseisen asetuksen 27 artiklan 2 kohdan nojalla hyväksyttyjä täytäntöönpanosäännöksiä sovelletaan kansainvälisen oikeuden nojalla Tanskan ja Islannin sekä Tanskan ja Norjan keskinäisiin suhteisiin.2. Tähän pöytäkirjaan liitetyn ja sen osan muodostavan Eurodac-asetuksen[6] säännöksiä sekä kyseisen asetuksen 22 artiklan tai 23 artiklan 2 kohdan nojalla hyväksyttyjä täytäntöönpanosäännöksiä sovelletaan kansainvälisen oikeuden nojalla Tanskan ja Islannin sekä Tanskan ja Norjan keskinäisiin suhteisiin.3. Edellä 1 ja 2 kohdassa tarkoitettujen säädösten muutoksia, joiden soveltamisesta Tanska antaa komissiolle ilmoituksen Euroopan yhteisön ja Tanskan välisen sopimuksen 3 artiklan mukaisesti ja joiden soveltamisesta Islanti ja Norja antavat komissiolle ilmoituksen Euroopan yhteisön sekä Islannin ja Norjan välisen sopimuksen 4 artiklan mukaisesti, sovelletaan kansainvälisen oikeuden nojalla Tanskan ja Islannin sekä Tanskan ja Norjan keskinäisiin suhteisiin.4. Dublin II -asetuksen 27 artiklan 2 kohdan mukaisesti hyväksyttyjä täytäntöönpanotoimenpiteitä ja Eurodac-asetuksen 22 artiklan tai 23 artiklan 2 kohdan mukaisesti hyväksyttyjä täytäntöönpanotoimenpiteitä, joiden soveltamisesta Tanska antaa komissiolle ilmoituksen Euroopan yhteisön ja Tanskan välisen sopimuksen 4 artiklan mukaisesti ja joiden soveltamisesta Islanti ja Norja antavat komissiolle ilmoituksen Euroopan yhteisön sekä Islannin ja Norjan välisen sopimuksen 4 artiklan mukaisesti, sovelletaan kansainvälisen oikeuden nojalla Tanskan ja Islannin sekä Tanskan ja Norjan keskinäisiin suhteisiin.3 artiklaIslannilla ja Norjalla on oikeus esittää yhteisöjen tuomioistuimelle vastineita tai kirjallisia huomautuksia asioissa, joissa Tanskan tuomioistuin on esittänyt yhteisöjen tuomioistuimelle ennakkoratkaisukysymyksen Euroopan yhteisön ja Tanskan välisen sopimuksen 6 artiklan 1 kohdan mukaisesti.4 artikla1. Jos Norja tai Islanti katsoo, että Tanska soveltaa tai tulkitsee tätä pöytäkirjaa virheellisesti, Norja tai Islanti voi pyytää, että asia otetaan virallisesti riita-asiana sekakomitean esityslistalle.2. Jos Tanska katsoo, että Norja tai Islanti soveltaa tai tulkitsee tätä pöytäkirjaa virheellisesti, Tanskalla on oikeus pyytää komissiota ottamaan asia virallisesti riita-asiana sekakomitean esityslistalle. Komissio lisää asian esityslistalle.3. Sekakomitean on ratkaistava riita 90 päivän kuluessa sen esityslistan hyväksymisestä, jolle riita on otettu. Tätä varten Tanskalla on oikeus esittää huomautuksia sekakomitealle.4. Jos sekakomitea ratkaisee riita-asian tavalla, joka vaatii täytäntöönpanoa Tanskassa, Tanskan on 3 kohdassa esitetyssä määräajassa ilmoitettava sopimuspuolille, aikooko se panna sovintoratkaisun sisällön täytäntöön. Jos Tanska ilmoittaa, että se on päättänyt olla panematta sovintoratkaisun sisältöä täytäntöön, sovelletaan 5 kohtaa.5. Jos sekakomitea ei kykene ratkaisemaan riitaa 3 kohdassa tarkoitetun määräajan kuluessa, määräaikaa jatketaan 90 päivällä lopulliseen ratkaisuun pääsemiseksi. Jos sekakomitea ei ole tehnyt asiassa päätöstä määräajan päätyttyä, tämän pöytäkirjan voimassaolo päättyy määräajan viimeisenä päivänä.5 artiklaTämä pöytäkirja tulee voimaan sopimuspuolten ratifioitua tai hyväksyttyä sen. Ratifiointi- tai hyväksymisasiakirjat talletetaan neuvoston pääsihteerin huostaan, joka toimii niiden tallettajana.Pöytäkirja tulee voimaan sitä päivää seuraavan toisen kuukauden ensimmäisenä päivänä, jona sopimuspuolet ovat ilmoittaneet toisilleen tätä varten tarvittavien menettelyjen päätökseen saattamisesta.Tämän pöytäkirjan voimaantulo riippuu myös siitä, saako pöytäkirjan tallentaja Tanskan kuningaskunnalta ennakolta nootin, jonka mukaan Tanskan kuningaskunta hyväksyy tämän pöytäkirjan määräykset ja julistaa soveltavansa 2 artiklassa tarkoitettuja määräyksiä keskinäisiin suhteisiinsa Islannin ja Norjan kanssa.6 artiklaSopimuspuolet voi irtisanoa tämän pöytäkirjan tallettajalle osoittamallaan kirjallisella ilmoituksella. Irtisanomisilmoitus tulee voimaan kuuden kuukauden kuluttua sen tallettamisesta.Tämän pöytäkirjan voimassaolo päättyy, jos yhteisön ja Tanskan välinen sopimus päättyy.Tämän pöytäkirjan voimassaolo päättyy, jos joko yhteisö tai sekä Islanti että Norja sanovat sen irti.TehtyPöytäkirjan liiteNEUVOSTON ASETUS (EY) N:o 343/2003, annettu 18 päivänä helmikuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (EUVL L 50, 25.2.2003)NEUVOSTON ASETUS (EY) N:o 2725/2000, annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (EYVL L 316, 15.12.2000)

[1] EUVL C ... .

[2] EUVL C ... .

[3] EUVL C ... .

[4] Pöytäkirja tulee voimaan sopimuspuolten ilmoitusta seuraavan toisen kuukauden ensimmäisenä päivänä.

[5] NEUVOSTON ASETUS (EY) N:o 343/2003, annettu 18 päivänä helmikuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (EUVL L 50, 25.2.2003).

[6] NEUVOSTON ASETUS (EY) N:o 2725/2000, annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (EYVL L 316, 15.12.2000).